قیرخینجى درس
یاناشما ایلگیسى
"ظرفلرین مۆختلیف نوعلو فعللرله یاناشماسى"
ظرفلر فعللرین صرف اولونان و صرف اولونمایان بۆتۆن شکیللریله یاناشما ایلگیسینه گیره بیلیرلر. بو مۆختلیف یاناشمالارى آشاغیدا گؤرمک اولور:
1. صرف اولونان فعللر ظرفلرى اؤزلرینه تابع ائدهرک اونلار یاناشما ایلگیسینه گیریر. میثال:
ایندى گلدى، گؤزل اوینادى، یاخشى بیلیر، چوخ دانیشیر.
2. فعلى باغلامالار ظرفلرى اؤزلرینه تابع ائدهرک اونلارلا یاناشما ایلگیسى یارادیرلار. میثال:
ایندى گلنده، گؤزل اوینایارکن، یاخشى بیلدیکده، چوخ دانیشدیغیم اۆچۆن.
3. فعلى صیفتلر ظرفلرى اؤزلرینه تابع ائدهرک اونلارلا یاناشما ایلگیسى یارادیرلار. میثاللار:
ایندى گلمک، گؤزل اویناماق، یاخشى بیلمک، چوخ دانیشماق.
یاناشما ایلگیسى باخیمیندان بونلارین هئچ بیر فرقى یوخدور. یالنیز فرق اوندان عیبارتدیر کى، ظرفلرین صرف اولونان فعللرله یاناشماسى خبرى بیرلشمهلر یارادیرسا، فعللرین اوبیرى نوعلرى غئیر خبرى بیرلشمهلر یارادیر.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab